AlmaznayaGroza/cyrillic-language-classification huggingface dataset:
Иеясу Токугава

Иеясу Токугава (яп. 徳川 家康?, 30 январи 1543 - 1 июни 1616) - шоҳзодаи Минамото, дипломат ва лашкаркаш, асосгузори сулолаи сёгунати Токугава. Ҳамсафи наздиктарини лашкаркашони ҷопонӣ Ода Набунага ва Тайетоми Хидзеси. Муттаҳидкунандаи давлати муттамаркази Ҷопон дар ибтидои садаи XVII. Соли 1598 дар Ҷопон ҳокимият ба дасти ҳамсафи Тайетоми Хидзеси - Иеясу Токугава мегузарад. Ӯ низ аз ҳокимони калонтарини феодалӣ ва роҳбари музофотҳои шарқӣ буд. Токугава дар Эдо қалъаи мустаҳкамкардашуда дошт. Токугава соли 1603 худро сёгун- император эълон намуд. Ӯ асосгузори сулолаи нави императорони Ҷопон буд. Иеясу Токугава режими худро дар Ҷопон пурра муқаррар карда натавониста, 1 июни 1616 аз дунё чашм пӯшид. Танҳо дар замони ҳукмронии сёгуни сеюми ин хонадон - Иемитсу Токугава дар Ҷопон режими сулолаи Токугава бо пуррагӣ муқаррар карда шуд. == Инчунин нигаред == Портал:Таърих

Source: original
Акти таслими Олмони фашистӣ

Акти таслими Германия - санади ҳуқуқие, ки оташбасро дар фронтҳои зидди Олмон дар Ҷанги дуюми ҷаҳон барқарор карда, аз ҷанг баромадан ва таслими онро тасдиқ мекунад. Акти таслими Олмони фашистӣ ду маротиба имзо шудааст. Акти таслими Олмони якум «Қарори муваққатӣ оид ба таслими Олмон» ном дошта, онро намояндаи фармондеҳи олии Вермахт (Олмон) - генерал-полковник А. Ёдл, намояндаи фармондеҳи олии Иттифоқчиёни Ғарбӣ (ИМА, Англия, Франсия ва ғайра) - генерал Б. Смит ва намояндаи ИҶШС дар фармондеҳии олии иттифоқчиён - генерал-майор И. А. Суслопаров 7 майи 1945 соати 2-ву 41 дақиқа (аз рӯи вақти миёнаи аврупоӣ) дар шаҳри Реймс (Франсия) имзо карданд. Санад дар 4 забон имзо шуда, таърихи қонунӣ шуданаш (8 майи 1945) рӯзи Ғалаба дар Европа эълон гардид. Шартҳои қарор ва худсарии генерал И. А. Суслопаров, ки ҷавоби Москваро интизор нашуда, онро имзо карда буд, И. В. Сталинро қонеъ накард. Сардори СССР фармон дод, ки маршал Г. К. Жуков таслими бечунучарои Олмонро дар шаҳри Берлин аз намояндагони ҳамаи намудҳои қӯшуни фашистӣ қабул кунад. Азбаски шаҳри Берлин қариб тамоман хароб шуда буд, ин маросим дар шаҳри Карлсҳорст (наздикии Берлин) гузаронда шуд. Акти таслими Олмони дуюм «Акти таслими бечунучарои Олмон» ном дошта, 9 майи 1945 соати 00-у 16 дақиқа (аз рӯи вақти миёнаи аврупоӣ) имзо карда шуд. Онро аз ҷониби ИҶШС маршал Г. К. Жуков, аз ҷониби Олмон генерал-фелдмаршал В. Кейтел, генерал-полковник Г. Штумпф (Люфтваффе, қувваҳои ҳавоӣ), генерал-адмирал Г. фон Фридебург (Кригсмарине, қувваҳои баҳрӣ) ва аз ҷониби иттифоқчиён ҷонишини сарфармондеҳи қувваҳои экпедитсионии иттифоқӣ А. У. Теддер (Англия) имзо карданд. Ин рӯз дар ИҶШС, ба охир расидани Ҷанги Бузурги Ватанӣ ва иди «Ғалаба» эълон карда шуд. ИҶШС таслими Олмонро қабул карда бошад ҳам, лекин расман 10 сол дар ҳолати ҷанг буд. Танҳо 25 январи 1955 Укази Президиуми Совети Олии СССР қабул шуд, ки он ҳолати ҷангиро бекор кард. == Сарчашма == А - Асос. - Д. : СИЭМТ, 2011. - 608 с. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Шиҳобуддини Бадоунӣ

Шиҳобуддини Бадоунӣ (маъруф ба Шиҳоби Маҳмара, мутахаллис ба Шиҳоб) - шоир ва донишманди форсизабони Ҳиндустон да охири қарни ХIII ва аввали қарни ХIV. == Зиндагинома == Дар назди падараш ва донишмандони замонаш илм омӯхтааст. Шиҳобуддини Бадоунӣ аа давраи ҷавонӣ ба тасаввуф майл намуда, пайрави силсилаи чиштия шуд. Мувофиқи маълумоти маъхазҳои адабӣ Шиҳобуддини Бадоунӣ адиби сермаҳсул будааст, вале ҳамаи асарҳои у то замоин мо боқӣ намондаанд. Дар тазкираи «Арафот-ул-ошиқин»-и Тақии Авҳадӣ (а. 17) аз осори у тақр. 1000 байт оварда шудааст. Бештари ашъори боқимондаи Шиҳобуддини Бадоунӣ қасидаҳо мебошанд, ки мавзуъ ва мазмунҳои фалсафию ирфонӣ, андешаҳо оид ба олами ҳастӣ, зарурати накукорӣ ва хайру саховатро дар бар мегиранд. Шиҳобуддини Бадоунӣ донандаи моҳири санъатҳои бадеии назми классикии форс-тоҷик буд. Вай якчанд қасидаи маснуъ дорад, ки дар онҳо санъатҳои бадеии гуногунро устодона истифода кардааст. Шиҳобуддини Бадоунӣ дар тарбияи адибони соҳибзавқ ва барқарор намудани пояи адабиёти форсизабони Ҳиндустон саҳми намоёне гузоштааст. Шоирони машҳури он давр Амир Хусрави Деҳлавӣ ва Зиёуддини Нахшабӣ аз ҷумлаи шогирдони у мебошапд. Аксар достонҳои «Хамса»-и Амир Хусравро Шиҳобуддини Бадоунӣ таҳрир намудааст. == Адабиёт == Шиҳобуддини Бадоунӣ // Ховалинг - Ҷӯяк. - Д. : СИЭСТ, 1988. - (Энциклопедияи Советии Тоҷик : [дар 8 ҷ.] / сармуҳаррир М. Д. Диноршоев ; 1978-1988, ҷ. 8). Алиев Г. Ю., Персоязычная литература Индии, М., 1968.

Source: original
Фурудгоҳи орлуил

Фурудгоҳи орлуил (англ. Earlville Airport) - фурудгоҳи ҳамагона (умумӣ) баҳрабурдори ҳавоӣ аст, ки як бонди фуруди чаман дорад, ва тӯли бонди он 1036 метр аст. Ин фурудгоҳ дар шаҳри орлуил, элну и кишвари Иёлоти Муттаҳидаи Амрико қарор дорад, ва дар баландии 210 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Иёлоти Муттаҳидаи Амрико == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Иёлоти Муттаҳидаи Амрико

Source: original
Янка Купала

Я́нка Купа́ла (номи ҳақиқиаш Ива́н Домини́кович Лутсе́вич, беларусӣ: Іва́н Даміні́кавіч Луцэ́віч; 25 июн (7 июл)и 1882 - 28 июни 1942) - шоир ва тарҷумони белорус, драматург, воқеъанигор. == Зиндагинома == Янка Купала 7 июли соли 1882 шоири Халқии Белорусия, академик, дорандаи Мукофоти давлатӣ Купала Янка ба дунё омадааст. ӯ яке аз асосгузорони адабиёти нави Белоруссия ба ҳисоб меравад. Маҷмуаи шеърҳои ӯ «Най», «Чангнавоз», «Бо роҳи ҳаёт», достонњои лирикию эпикї ва драмавии «Суруди азалӣ», «Қӯрғон», «Хоб дар Қурғон» ва ғайра мебошанд. Асарҳои Купала ба бисёр забонњои Халқҳои Шӯравӣ ва хориҷӣ тарҷума шудаанд. Офаридаҳои ӯ инчунин дар саҳифаҳои матбуоти чумҳурӣ ва ба шакли китобҳои ҷудогона ба забони тоҷикӣ интишор шудааст.

Source: original
Ғулом Покӣ

Ғулом Покӣ (форсӣ: غلام پاکی‎; қарни XVI) - шоири форс-тоҷик. == Зиндагинома == Дар зод­гоҳаш Ҳирот ба камол расидааст. Аз табақаи ҳунар­ман­дони шаҳри Ҳирот (сартарош) буд. Ба шеъру шоирӣ майлу рағбати зиёд дошт ва дар маҳфилу маҷлиси шоирону доираи ҳунармандон ашъорашро ба шунавандагон пеш­ни­ҳод мекард. Девон тартиб дода будааст, вале он даст­рас нагардидааст. Намунаҳои ашъораш тавассути таз­ки­раҳо то имрӯз расидаанд. Рубоии зер аз ӯст: == Адабиёт == Ғулом Покӣ / С, Ализода // Ғ - Дироя. - Д. : СИЭМТ, 2016. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 5). - ISBN 978-99947-33-67-5.

Source: original
Абулҳайсами Гургонӣ

Абулҳайсами Гургонӣ Хоҷа Аҳмад ибни Ҳасан (соли таваллуд ва вафот номаълум) - шоири форс-тоҷик (охири садаи X - ибтидои садаи XI). == Зиндагинома == Абулҳайсами Гургонӣ дар овони ҷавонӣ ба омӯхтани илму ҳикмати замони худ таваҷҷуҳи зиёд дошта, шеърро некӯ месурудааст. Носири Хусрав дар асари худ «Ҷомеъ-ул-ҳикматайн» ӯро ба некӣ ёд кардааст. Аз ашъори ӯ як қасида пайдо гардидааст, ки ақидаҳои фалсафию ирфонии Абулҳайсами Гургониро ифода мекунад. Носири Хусрав ба ин қасида шарҳ навишта, шоир Абусаиди Нишопурӣ шарҳи абёти онро дар китоби алоҳидае ҷой додааст. == Адабиёт == Заҳрои Хонларӣ, Роҳнамои адабиёти форсӣ, Т., 1340 ҳ. ш. == Сарчашма == А - Асос. - Д. : СИЭМТ, 2011. - 608 с. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Фурудгоҳи ҳлируз

Фурудгоҳи ҳлируз (англ. Holiday Airport) - фурудгоҳи хусусӣ аст, ки як бонди фуруди чаман дорад, ва тӯли бонди он 448 метр аст. Ин фурудгоҳ дар шаҳри крулис, Орегон кишвари Иёлоти Муттаҳидаи Амрико қарор дорад, ва дар баландии 68 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Иёлоти Муттаҳидаи Амрико == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Иёлоти Муттаҳидаи Амрико

Source: original
Белова, Елена Дмитриевна

БЕЛÓВА Елена Дмитриевна (Новикова; тав. 28.07.1947, Хабаровск, Иттиҳоди Шӯравӣ), варзишгари белорус (шамшербозӣ), Устоди хизматнишондодаи варзиши ИҶШС (1968). Чемпиони ИҶШС дар мусобиқаи инфиродӣ ва дастаӣ (1969-1978). Чемпиони ҷаҳон дар мусобиқаҳои инфиродӣ (1969), чемпиони бисёркаратаи ҷаҳон дар мусобиқаҳои дастаӣ (1970-79). Дар мусобиқоти инфиродии Бозиҳои олимпӣ як бор (1968) медали тило ва бори дигар (1976) медали биринҷӣ ва дар мусобиқоти дастаӣ се бор (1968, 1972, 1976) медали тило ба даст овардааст. == Сарчашма == Асос - Боз. - Д. : СИЭМТ, 2013. - 664 с. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4.

Source: original
Барасмиятшиносии тахассусҳои касбии хориҷӣ

Аз нуқтаи назари кодекси меҳнат, барасмиятшиносии тахассуси касбӣ иҷозатномае мебошад, ки барои пешбурди кору касб дар кишварҳои хориҷаро (масалан Олмон) муҳайё месозад. Раванди барасмиятшиносии тахассусҳои касбие, ки дар хориҷа гирифта шудаанд, барои фароҳам овардани ҷалби бештари ҳавасмандон барои таҳсил ва бозори меҳнат ба кишвари хориҷӣ пешбинӣ шудаанд. Мақомот ё корфармоён дар хориҷа метавонанд барои мисол Certificate of professional qualification (шаҳодатномаи тахассуси касбӣ)-ро талаб кунанд. Барасмиятшиносиро метавон дар доираи созишномаҳои байниҳукуматӣ, масалан созишномаҳои тиҷорати озод танзим кард. Иттифоқҳои касаба қайд мекунанд, ки эътироф бояд танҳо дар шароите сурат гирад, ки таҳсилоти баробарсатҳ воқеан вуҷуд дошта бошад. Барасмиятшиносии тахассусҳо метавонад фирори мағзҳо ва аз байн рафтани мутахассисон дар натиҷаи муҳоҷиратро пешгирӣ кунад. == Бритониё == Баъди Brexit дар 31 декабри соли 2020, барасмиятшиносии худкори тахассусҳои касбӣ байни кишварҳои ИА ва Британияи Кабир ба охир мерасад. == Ҳамчунин нигаред == Маълумотҳои умумӣ Кодекси меҳнати Олмон (касбҳои озод) Тахассус (Таҳсилот) Касби танзимшаванда Омӯзиши касбӣ #Барасмиятшиносии байналмилалӣ Созмони Ҷаҳонии Тиҷорат #GATS Иттиҳоди Аврупо Дастури 2005/36/EG оиди барасмиятшиносии тахассуси касбӣ Иловаи Сертификати Europass Олмон Қонун дар бораи такмили муайянсозӣ ва барасмиятшиносии тахассуси касбии хориҷӣ Тахассуси баъдинаи касбӣ # Тайёрӣ барои барасмиятшиносии тахассуси касбии хориҷӣ Нуқтаи ягонаи тамос барои замини Рейн-Вестфалияи Шимолӣ Нуқтаи ягонаи тамос барои замини Бранденбург Ҳунарҳои мардумии кишварҳои Иттиҳоди Арпупо ва Минтиқаи Иқтисодии Аврупо == Адабиёт == Bettina Englmann, Martina Müller: Brain Waste. Die Anerkennung von ausländischen Qualifikationen in Deutschland. Hrsg.: Entwicklungspartnerschaft Integra.net. Augsburg 2007 (europa.eu [PDF; abgerufen am 1. August 2023]). == Истинодҳо == Иттиҳоди Аврупо Тахассусҳои касбӣ: ҳуҷҷатҳои зарурӣ барои барасмиятшиносӣ, 8 августи соли 2017, europa.eu Олмон Веб-портал "Барасмиятшиносӣ дар Олмон", Вазорати Федеролии Маориф ва Тадқиқот Барасмиятшиносии тахассусҳои касбии хориҷӣ, Донишкадаи Федеролии Таълими Касбӣ Барасмиятшиносии тахассусҳои касбии хориҷӣ, Иттифоқи Марказии Ҳунарҳои Олмон (ZDH) BQ-Portal: Портали иттилоотӣ барои тахассуси касбии хориҷӣ, Вазорати Федеролии Иқтисод ва Энергетика (BMWi) Барасмиятшиносии дипломҳои хориҷӣ, Конфронси Вазирони Маориф ва Фарҳанг Раводид барои барасмиятшиносии тахассусҳои касбии хориҷӣ, Make-it-in-Germany, Портали Ҳукумати Федералӣ Барои Мутахассисон Хориҷӣ Дараҷаҳои донишгоҳҳои хориҷӣ, Make-it-in-Germany, Портали Ҳукумати Федеролӣ Барои Мутахассисони Хориҷӣ Австрия Барасмиятшиносии тахассусҳои касбии хориҷӣ дар Австрия, Вазорати Тандурустии Занон Веб-Портали Berufsrecognition.at Нуқтаи тамос барои шахсони дорои тахассуси хориҷӣ (AST) Бойгонӣ шудааст 22 ноябри 2023 сол.

Source: original
Хати ҳиҷоӣ (силлабография)

Хати ҳиҷоӣ (силлабография) - хати мазкур дар ҳазораи II - I то мелод ба вуҷуд омадааст. Он се навъ дорад. Ба навъи аввал хатти мехӣ, хати майя, хати кореягӣ дохил мешаванд, ки дар онҳо аломатҳо ҳар гунна ҳиҷо садоноки ҷудогона, ҳамсадову садонокро ифода мекард. Хати форси қадим, ки аломатҳои он ҳиҷо иборат аз ҳамсадову садонокро ифода мекард ба навъи дуюм мансуб аст. Навъи сеюм системаҳои хатҳои ҳиндиро дар бар мегирад. == Нигаред низ == Хат == Адабиёт == Афсаҳов А., Қаҳҳоров Ҳ. Хат ва пайдоиши он. - Душанбе:Маориф, 1994. - С.32-34. Ахмедов Б., Юнусов А. Аз таърихи ихтирои хат. //Китобдор.- 2006. - No1.- С.17. Пиктография //Энсиклопедияи советии тоҷик. - Душанбе, 1984. - Ҷ.5.- С.509. Хат //Энсиклопедияи советии тоҷик. - Душанбе, 1987.- Ҷ.7. - С. 613-619 Коғаз //Энсиклопедияи советии тоҷик. - Душанбе,1981.- Ҷ.З. - С. 498. Ахмедов Б. Китоб ва пайдоиши он // Китобдор.- 2007.- No1. - С.34-35. Матншиносӣ //Энсиклопедияи советии тоҷик. - Душанбе,1983. - Ҷ.4.- С.268. Манбаъшиносӣ //Энсиклопедияи советии тоҷик. - Душанбе, 1983. - Ҷ.4.- С. 177-178. == Адабиёт == Энциклопедияи Советии Тоҷик : [дар 8 ҷ.] / сармуҳаррир А. С. Сайфуллоев. - Д. : СИЭСТ, 1978-1988.

Source: original
Сингапур

Сингапур - яке аз кишварҳои Осиёи Ҷанубу Шарқӣ мебошад. Номи расмии кишвар Ҷумҳурии Сингапур аст. Айни замон давлати Сингапур аз 63 ҷазира иборат аст. Масоҳати Сингапур 733,2 км² (моҳи июни соли 2022) аст. Аҳолӣ то моҳи июли соли 2021 5,866,139 нафарро ташкил мекард. То соли 2020 аксарияти аҳолӣ - чиниҳо мебошанд (74,3%). Пойтахти давлат - ш. Сингапур.

Source: original
Алии Торобӣ

Алии Торобӣ (?, Тороб - 1238, Бухоро) - яке аз раҳбарон ва фаъолони Шӯриши Маҳмуди Торобӣ ва яке аз ду бародарони Маҳмуди Торобӣ. == Қаҳрамониҳои Торобӣ == Дар бораи зиндагии Алии Торобӣ иттилооти кофӣ нест. Ягона манбае, номи ӯро ба унвони сарвари шӯриш ва идомадиҳандаи Маҳмуди Торобӣ зикр мекунад, китоби «Таърихи ҷаҳонкушо»-и Ҷувайнӣ аст. Амалу андешаи Алии Торобӣ ва бародари ӯ Муҳаммад дар тамомии давраи шӯриши Торобӣ ҳамроҳи бародарашон Маҳмуди Торобӣ буданд. Ҷувайнӣ менависад, ки Алии Торобӣ ва бародараш Муҳаммад сабабгори асосии шикасти сипоҳи муғул дар ҷанги дашти Кармина будаанд. Пас аз марги Маҳмуди Торобӣ Алии Торобӣ ва бародараш Муҳаммади Торобӣ ҳарчанд саъй мекарданд хостаҳои мардум ва орзуву омоли бародарашонро амалӣ созанд, вале натавонистанд, зеро ҳукумати марказии давлати муғул бо фармони Чағатой ва Маҳмуди Ялавоч барои комилан пахш намудани Шӯриши Маҳмуди Торобӣ ба воситаи умарои ҷангозмудаи муғул Элдиз-Нуйин ва Чакин-Қӯрчӣ бо лашкари анбӯҳе ба Бухоро рафт ва шӯришчиён дар ин набарди нобаробари хуношом шикаст хӯрданд; ба қавли Ҷувайнӣ «... дар ҳади бист ҳазор мардум дар ин навбат бикуштанд...» ва гурӯҳе фирор карданд. Бо ҳамин қиёми Маҳмуди Торобӣ ва фаъолияти низомии Алии Торобӣ қатъ гардид. Бародарон Алии Торобӣ ва Муҳаммад дар диловарӣ, шуҷоат ва муқовимат дар баробари сипоҳи муғул аз Маҳмуди Торобӣ шоистагиҳои камтаре надоштанд. Дар бораи ҷойгоҳи бародарон Алии Торобӣ ва Муҳаммад метавон гуфт, ки он ду монанди бародарашон Маҳмуди Торобӣ дар назари мардум азиз буданд. Онон ба унвони раҳбарони сиёсӣ ва мазҳабии қиёми мардуми Бухоро аз оғоз то анҷоми қиём аз хостаҳои худ даст накашиданд, барои амалӣ гардондани мақсади худ, ки ҳамоно дифоъ аз оини ислом ва диёнати он дар баробари душманони мазҳабӣ ва сиёсӣ буд, ба мубориза пардохтанд ва саранҷом дар ин набардҳо ва дар роҳи ин ормону ҳадафҳои нек ҷонашонро фидо карданд. == Адабиёт == Алии Торобӣ // А - Асос. - Д. : СИЭМТ, 2011. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Гвардия

Гва́рдия (итол. guardia «посбон, ҳифз, ҳи­моя») - дар қа­дим лашкарҳои камшуморро, ки барои муҳофизати шах­сии сардори дав­лат ё сардори ҳарбиён хидмат мекарданд, баъд­тар қис­ми мунтахаби ҳарбиро гвардия меномиданд. == Таърих == Маф­ҳу­ми «гвардия» дар Итолиё садаи X пайдо шуд. Нахустин полки гвардиявиро Людовики XIII со­ли 1553 дар Фаронса ташкил кард. Дар давраи шоҳи­га­рии Людовики XIV гвардия на фақат муҳофизи сардори давлат ҳисоб мешуд, балки мактаби ҳар­бии афсарҳо низ буд. Ин­қилоби буржуазии Фаронса (охи­ри садаи XVIII) гвардияи шоҳиро барҳам дода, гвардияи мил­лии буржуазӣ таъсис дод, ки ҳайа­ти он аз ашрофзодагон интихоб мешуд. Соли 1811 Наполеони I гвардияи иборат аз 52 000 нафарро ташкил кард, ки ба ҳайати он лаш­кар­ҳои пиёда, савора, артиллерӣ ва флоти баҳ­рӣ дохил буданд. Соли 1871 ба ҷойи артиши доимии Фа­ронса гвардияи миллии мардумӣ ташкил карда шуд, ки Комунаи Порисро далерона ҳимоя мекард. Умуман то саршавии Ҷанги яку­ми ҷаҳонӣ (1914-1918) аксари артишҳо гвардия доштанд. Дар Русия солҳои 1696-1700 Пётри I гвардия ташкил кард, ки баъд­тар ба гвардияи куҳна ва гвардияи ҷавон тақсим шуд. Ба ҳайати ин гвардияҳо қисмҳои ҳарбӣ ва киштиҳо дохил мешуданд. 18 сентябри 1941 гвардияи шӯ­ра­вӣ таъсис ёфт, ки сол­ҳои ҶБВ (1941-1945) дар мубориза бар зидди душманон қаҳра­мо­ни­ҳои зиёд кардаанд. Дар То­ҷикистон гвардия соли 1995 таъсис ёфтааст. == Нигаред низ == Гвардияи миллии Ҷумҳурии Тоҷикистон == Адабиёт == Гвардия / М. Комилова // Вичлас - Гӯянда. - Д. : СИЭМТ, 2015. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 4). - ISBN 978-99947-33-77-4.

Source: original
Зардхок

Зардхок - хоке, ки зери дарахтони паҳнбарги ҷангали субтропикии серрутубат асосан аз варақсангҳои гилӣ ва маҳсули бодлесии ҷинсҳои сахт ба вуҷуд меояд. Ранги зард аз ҳисоби дар таркиби он мавҷуд будани гидрати оксиди оҳан зоҳир мешавад. Ғафсии умумии қабати хокии З. 30- 70 см-ро ташкил медиҳад. Чор намуди З.-ро фарқ мекунанд: хоки зард, хоки зарди хокистартоб, З.-и глеевӣ, З.-и глеевии хокистартоб. З. дар Хитой, қисми ҷанубии ИМА, ҷанубу шарқии Австралия, Зеландияи Нав, ғарби Гурҷистон, Абхозистон, минтақаҳои наздисарҳаддии ш. Сочии Руссия ва Ленкорани Озарбойҷон масоҳатҳои бузургро ишғол мекунад. Асосан, барои парвариши ангур, боғҳои ситрусӣ ва сабзавот истифода мешавад. == Адабиёт == Зардхок // Замин - Илля. - Д. : СИЭМТ, 2018. - С. 124. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 7). - ISBN 978-99947-33-89-9.

Source: original
Фурудгоҳи дколб-пичтр

Фурудгоҳи дколб-пичтр (англ. DeKalb-Peachtree Airport) - фурудгоҳи ҳамагона (умумӣ) бо Коди ИОТОи PDK аст, ки як бонди фуруди бутун дорад, ва тӯли бонди он 1829 метр аст. Ин фурудгоҳ дар кишвари Иёлоти Муттаҳидаи Амрико қарор дорад . == Ҷусторҳои вобаста == Коди ИОТО Коди ИКАО Феҳристи фурудгоҳҳои Иёлоти Муттаҳидаи Амрико == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Иёлоти Муттаҳидаи Амрико

Source: original
Либеролисм

Либеролисм (аз лот. liberalis - озод) - дар маънои луғавӣ ба маънии озодихоҳӣ бо қавонини хос аст ва дар маънии сиёсиву фалсафӣ ба назарияҳои муртабити давлат гуфта мешавад, ки озодии фардиро муҳиммтарин ҳадафи сиёсь медонад. Либеролисми модерн, дар асри рӯшангарӣ реша дорад. Ба таври куллӣ, либералисм бар ҳуқуқи афрод ва баробарии фурсат таъкид ҷиддӣ дорад. Шохаҳои гуногуни либералисм мумкин аст сиёсатҳои мутафовитеро пешниҳод кунанд, вале ҳамаи онҳо ба сурати умумӣ дар мавриди чанд қоида муттаҳид ҳастанд, аз ҷумла, густариши озодии андеша ва озодии баён, таҳдиди қудрати давлатҳо, нақши босазои қонун, табодули озоди идаҳо, иқтисоди бозорӣ ё иқтисоди мухталит ва як системаи шаффофи давлатӣ. Ҳамчунин, ҳамаи либералҳо ва бархе аз ҳаводорони идологияҳои сиёсии дигар, аз чанд шакли мухталифи давлат, ки ба он либерали демократӣ гуфта мешавад, бо интихоботи озоду одилона ва ҳуқуқи яксони ҳамаи шаҳрвандон тавассути қонун ҳимоят мекунанд. Либералисм ба сурати як истилоҳи андешаи сиёсӣ, маъонии зиёде доштааст, вале ҳаргиз аз асли лотини вожаи libber, ба маънии озод ҷудо набудааст. Ин истилоҳ далолат дорад бар дидгоҳ ё рафтори касоне, ки гароиши аввалияшон дар сиёсат ва ҳукумат касб ё ҳифзи мизони муайяни озодӣ аз қайди назорат ё ҳидояти давлат ё авомили дигаре аст, ки мумкин аст барои иродаи инсонӣ номатлуб ба шумор ояд. Либералисм ба таври суннатӣ ҷунбише будааст барои таъмин ин назар, ки мардум ба таври куллӣ тобеъи ҳукумати худкома нестанд, балки дар зиндагии хусусияшон мавриди ҳимояти қонун қарор мегиранд ва дар умури умумӣ битавонанд қувваи муҷрия ҳукуматро аз тариқи як ҳайати қонунгузорӣ, ки озодона интихоб шуда бошанд, контрол кунанд. == Ихтилофи назар == Ба таври куллӣ, монанди дигар макотиб, бардошти яксоне аз либералисм вуҷуд надорад. Афроде монанди Ҷон Лок, Адам Смит, Ҷон Истворт Майл, Монтескиё ҳамагӣ либерал маҳсуб мешаванд, аммо инон дар масоиле мисли ҳудуди раводорӣ, машрӯъияти давлати рифоҳӣ ва фазилатҳои демокрасӣ бо якдигар ҳамназар нестанд. Ба ҳамин тартиб, равишҳои мухталифе барои бозгӯ кардани раванди пайдоиши либералисм вуҷуд дорад. Ба унвони мисол, Фредриш Фун Ҳоик онро ба ду дастаи такомулӣ ва ротсиунолистӣ тақсим мекунад, ки аввалӣ тайи садаҳо шакл гирифта ва дар Бритониёи садаи 19 ба авҷи худ расида ва дигаре ҳосили муборизаи мутафаккирони аврупоӣ бо рӯҳониён ва феодалисм аст. == Инчунин == Институт Катона Консерватизм Реформизм Прогрессивизм Научно-исследовательский центр Мизеса Коммерческий либерализм

Source: original
Ауксинҳо

Ауксинҳó (аз юн. αὔξω - месабзонам, зиёд мекунам) - моддаҳое, ки дар ҳуҷайраи рустанӣ ҳосил шуда, рушди он (рушди решаи қаламча, тақсимшавии ҳуҷайраи бофта ва ғайра)-ро метезонанд. Ауксинҳо ба фитогормонҳо мансубанд. Соли 1933 кимиёдони ҳолландиягӣ Кёгл аз пешоб 3 навъи ангезандаи рушди рустаниро ҷудо карда, ауксини «Ауксинҳо» (кислотаи ауксинтриол - C13H32O5), ауксини «В» (кислотаи ауксенолон - C18H30O4) ва гетероауксин (кислотаи индолилатсетат - C10H9O2N) номид. Ауксинҳоро аз ҳуҷайраҳои рустанӣ бо ду усул ҳосил мекунанд (диффузӣ ва ҷудокунӣ). Миқдори ками ауксинҳо рушди рустаниро тезонда, миқдори зиёдашон таъсири бад мерасонад. Ауксинҳо аз рӯйи сохт оксикислотаҳои якасосаанд. Дар қисми навруста ва тезсабзи рустаниҳои олиташаккул (дар нуқтаи рушди поя, нӯги реша, баргу муғҷа ва ғайра) ҳосил мешаванд. Ауксинҳо қобилияти ба тавассути реша ба боло ва ба воситаи тана ба поён ҳаракат карданро доранд. Дар бофтаи рустаниҳо дар ҳолати озод ё пайваст дучор мешаванд. Ауксинҳои озод аз ҷиҳати биологӣ фаъоланд ва дар рустанӣ бо фитогормонҳо (гиббереллинҳо ва кининҳо) ва маҳсули мубодилаи моддаҳо таъсири мутақобила мерасонанд. Тахмин мекунанд, ки ауксинҳо биосинтези баъзе ферментҳоро, ки дар ҳосилшавии ҷузъиёти таркиби девораи ҳуҷайраҳо иштирок мекунанд, метезонанд ё ба комплексҳои ноустувори кислотаи рибонуклеат дохил шуда, тақсимшавии ҳуҷайраҳоро ба низом медароранд. Аз ауксинҳои табиӣ дар рустаниҳо бештар кислотаи 3 индолилатсетат дучор меояд, вале онро дар кишоварзӣ нисбат ба ауксинҳои синтезӣ (кислотаи индолилбутанат, кислотаи нафтилатсетат, кислотаи дихлорфеноксиатсетат) кам кор мефармоянд, чунки кислотаи 3 индолилатсетат зери таъсири ферментҳои рустанӣ мунтазам таҷзия мегардад, ҳол он ки пайвастҳои синтезӣ дучори таҷзияи ферментӣ намешаванд. Бинобар ин вояи ками онҳо самари беҳтар ва бардавом меоварад. Ниг. низ Танзимкунандаҳои рушди рустанӣ. == Эзоҳ == Гамбург К. 3. (ва дигарон). Регуляторы роста растения. Москва, 1979; Негру П. В. Физиология винограда и основы его возделывания. Кишинев, 1983; Регуляторы роста растений.Москва, 1990; Кириллов Ю. И. (ва дигарон). Рост и развитие растений. Зауралье, 2001.

Source: original
Ивано-Франкивск

Ивано-Франкивск (укр. Іва́но-Франкі́вськ; то соли 1939а - Станиславов; то соли 1962 - Станислав), - шаҳр, маркази маъмурии вилояти Ивано-Франкивск, маркази иқтисодӣ ва фарҳангӣ дар қисми Ғарби Ҷумҳурии Укроин аст. Номгузории аввалин Станислав (укр. Станисла́в ё Станісла́вів; лаҳӣ: Stanisławów; олмонӣ: Stanislau) буд. == Пайвандҳо == Станислав: виртуальный Ивано-Франковск | сферические панорамы Старые фото и открытки Станиславова (Stanisławów) начала XX века Карта Ивано-Франковска Бойгонӣ шудааст 26 октябри 2019 сол. на Visicom Maps Город и его миф Книги, посвящённые Ивано-Франковску (пайванди дастнорас) Карта Ивано-Франковска Бойгонӣ шудааст 25 Январ 2021 сол. Справочник по истории Коммунистической партии и Советского Союза 1898-1991. Станиславская - Ивано-Франковская область.

Source: original